Skietstilstand tussen Israel en Hamas ná drie ure van die baanVerskeie nuusmedia, waaronder die Israelse koerant Haaretz, berig dat Israel die 72-uur humanitêre skietstilstand afgelas het. Dit volg nadat loeiende sirenes in Israel dit duidelik gemaak het dat Hamas die skietstaking geskend het deur weer vuurpyle op Israel af te vuur. Israel het met artillerievuur op die eerste lanseringsterrein gevuur, en volgens Palestynse bronne vier mense gedood. Gevegte het hierna uitgebreek en volgens sommige berigte is tot 40 mense reeds dood. Die 72 uur skietstilstand is deur intensiewe werk deur Egipte gefassiliteer en deur die VN aangekondig. Die hoofdoel sou wees om nooddienste in staat te stel om noodvoorrade by die Palestyne in die Gasastrook te kry. Onregstreekse vredessamesprekings sou ook in Egipte begin. Bronne: The Telegraph, Trouw